1. ΠΡΟΕΔΡΙΚΟΝ ΔΙΑΤΑΓΜΑ της 7/17 Μαΐου 1932 Περί των αποσκευών των εκ της αλλοδαπής προερχομένων επιβατών. (ΦΕΚ 160/Α/32). Άρθρ.1.-Επιβάτης προερχόμενος εκ της αλλοδαπής οφείλει ευθύς άμα τη αποβιβάσει να μεταφέρη κατ’ ευθείαν εις το τελωνειακόν κατάστημα τας αποσκευάς του προς εξέτασιν. Άρθρ.2.-Αι εις το τελωνειακόν κατάστημα μεταφερόμεναι αποσκευαί εξετάζονται αμέσως παρά των προς τούτο τεταγμένων τελωνειακών υπαλλήλων. Τα εις τέλος υποκείμενα είδη υποβάλλονται εις την πληρωμήν των εν τω δασμολογίω αναγραφομένων εισαγωγικών τελών και των λοιπών φόρων και δικαιωμάτων, εφαρμοζομένου συγχρόνως του εδαφ. θ΄ του άρθρ. 1 του Ν.Δ. της 16 Απρ. 1923 περί τροποποιήσεως και συμπληρώσεως των ποινικών διατάξεων του Νόμ. 1165 κλπ. Άρθρ.3.-Εν τη υπηρεσία εξετάσεως των αποσκευών των επιβατών τηρείται διπλότυπον βιβλίον πρωτοκόλλου εξετάσεως, υπό ίδιον αύξοντα αριθμόν, εν ω καταγράφονται υπό των επιτετραμένων την εξέτασιν τελωνειακών υπαλλήλων λεπτομερώς και συμφώνως προς τας δασμολογικάς διακρίσεις πάντα τα υποκείμενα εις τέλος είδη, ως και το πληρωτέον ποσόν εισαγωγικών τελών και λοιπών φόρων και δικαιωμάτων. Το αντίτυπον δε του διπλοτύπου πρωτοκόλλου εξετάσεως, όπερ επέχει τόπον διασαφήσεως εισαγωγής, αποκοπτόμενον αποστέλλεται δια τελωνειακών οργάνων εις τον ταμίαν του τελωνείου, όστις οφείλει να εκδίδη αμέσως το αποδεικτικόν πληρωμής και μετά την εξόφλησιν αυτού την άδειαν της παραλαβής των εξετασθεισών και τελωνισθεισών αποσκευών. Την άδειαν ταύτην λαμβάνων ο επιβάτης θέλει εγχειρίζει εις τον ενεργήσαντα την εξέτασιν τελωνειακόν υπάλληλον προς παραλαβήν των αποσκευών του. Επειδή δε η εξέτασις των αποσκευών των επιβατών   ενεργείται και καθ’ ώρας η εργασίμους ή εν καιρώ νυκτός, ότε ο τελωνειακός ταμίας δεν ευρίσκεται εν τω γραφείω, χάριν ευκολίας των επιβατών ο επιτετραμένος την εξέτασιν των αποσκευών τελωνειακός υπάλληλος θέλει εφοδιασθή δια βιβλίου προκαταβολών και όταν ενεργείται εξέτασις αποσκευών καθ’ ώρας μη εργασίμους ή εν καιρώ νυκτός, θέλει λαμβάνει ούτος προσωρινώς το εισαγωγικόν τέλος και λοιπούς φόρους και δικαιώματα, μετά την εν τω ανωτέρω βιβλίω πρωτοκόλλου καταχώρησιν των τελωνιστέων ειδών, εκδίδων και παραδίδων εις τον επιβάτην διπλότυπον προκαταβολής εκ του βιβλίου προκαταβολών. Ο υπάλληλος ούτος οφείλει την επομένην να παραδίδη αμέσως εις τον ταμίαν του τελωνείου τας ενεργηθείσας εισπράξεις μετά των αντιτύπων του βιβλίου πρωτοκόλλου εξετάσεως, όπως ενεργείται η τακτική χρέωσις εν τω οικείω βιβλίω του ταμείου, το δε αποδεικτικόν πληρωμής θέλει προσκολλάται επί του στελέχους του εκδοθέντος διπλοτύπου προκαταβολής προς εξόφλησιν αυτού, συντασσομένης της δεούσης πράξεως. Άρθρ.4.-Τα αποστελλόμενα εις τον ταμίαν του τελωνείου αντίτυπα πρωτοκόλλων εξετάσεως, εν οις καταγράφονται τα τελωνιστέα είδη, μετά την έκδοσιν των αποδεικτικών πληρωμής καταχωρίζονται εις το γενικόν βιβλίον των εισπράξεων εις το τέλος δ’ εκάστου μηνός συγκεντρούμενα υποβάλλονται εις το αρμόδιον γραφείον τελωνειακού ελέγχου κατ’ αύξοντα αριθμόν εν χωριστώ φακέλλω μετά των άλλων δικαιολογητικών εγγράφων του τελωνείου τα δε στελέχη αυτών υποβάλλονται εις το τέλος του έτους μετά των ενιαυσίων λογαριασμών. Άρθρ.5.-Εις αμφότερα τα στελέχη των διπλοτύπων βιβλίων εξετάσεως των αποσκευών πλην του τελωνειακού υπαλλήλου του επιτετραμμένου την εξέτασιν, προσυπογράφουσι τα ενεργήσαντα την ζύγισιν τελωνειακά όργανα και οι παραλήπται επιβάται. Άρθρ.6.-«Τα δια του παρόντος Δ/τος καθοριζόμενα εφαρμόζονται εις τας Διευθύνσεις Τελωνείων και τα Τελωνεία Α΄, Β΄ και Γ΄ του Κράτους». Το άρθρ. 6 αντικατεστάθη ως άνω δια του Β.Δ. 30  Ιουν./20 Ιουλ. 1954 καταργη(Αντί για τη σελ. 257(β) Σελ. 257(γ) Τεύχος Ζ21-Σελ. 23 Τελωνισμός ειδών ατομικής χρήσεως 30.Β.θ.1 64 θέντων πάντων των περί επεκτάσεως του παρόντος Δ/των. Άρθρ.7.-Καταργείται το από 15 Απρ. 1898 Δ/μα περί των αποσκευών των εκ της αλλοδαπής προερχομένων επιβατών και πάντα τα μέχρι σήμερον εκδοθέντα περί επεκτάσεως τούτου εις ετέρας τελωνειακάς αρχάς Δ/τος.